Δελτίο Τύπου

24/2/2022

**1ο Συνέδριο Ασθενών: Ο καρκίνος του μαστού στην Ελλάδα σήμερα**

**Παρασκευή 18 και Σάββατο 19 Μαρτίου 2022**

O Πανελλήνιος Σύλλογος Γυναικών με Καρκίνο Μαστού **«Άλμα Ζωής»** διοργανώνει στις **18 και 19 Μαρτίου 2022** το 1ο Συνέδριο Ασθενών με καρκίνο του μαστού με τίτλο **«Ο καρκίνος του μαστού στην Ελλάδα σήμερα».**

Το Συνέδριο θα **πραγματοποιηθεί υβριδικά,** δηλαδή με φυσική παρουσία σε συνεδριακή αίθουσα στην Αθήνα (Golden Age Hotel), τηρώντας όλα τα ισχύοντα Υγειονομικά Πρωτόκολλα, και με ταυτόχρονη διαδικτυακή μετάδοση στη [σελίδα του Συλλόγου στο Facebook](https://www.facebook.com/almazois).

**Στόχος του Συνεδρίου** είναι να αναδειχθούν όλες οι πτυχές της **αντιμετώπισης και διαχείρισης του καρκίνου του μαστού στην Ελλάδα** σήμερα, να χαρτογραφηθεί **ο τρόπος ζωής των ασθενών μετά τη διάγνωση και τη θεραπεία**, ενώ ταυτόχρονα να συζητηθούν **τρόποι επίλυσης και βελτίωσης της διαχείρισης της ασθένειας** από όλους τους εμπλεκόμενους φορείς, έχοντας πάντα ως βασικό παρονομαστή την **ποιότητα ζωής των ασθενών.**

## **Θεματολογία**

Η θεματολογία του Συνεδρίου **βασίζεται στις θέσεις του Υπομνήματος** **που έχουν συντάξει o Πανελλήνιος Σύλλογος Γυναικών με Καρκίνο Μαστού «Άλμα Ζωής», ο Σύλλογος Γυναικών με Καρκίνο Μαστού «Άλμα Ζωής» Ν. Αχαΐας και ο Σύλλογος Γυναικών με Καρκίνο Μαστού «Άλμα Ζωής» Ν. Θεσσαλονίκης,** σε συνεργασία με τις επιστημονικές εταιρείες: Ελληνική Εταιρεία Απεικόνισης Μαστού (ΕΕΑΜ), Εταιρεία Παθολόγων Ογκολόγων Ελλάδας (ΕΟΠΕ) και Ελληνική Χειρουργική Εταιρεία Μαστού (ΕΧΕΜ), το οποίο έχει κατατεθεί προς αξιοποίηση στο Υπουργείο Υγείας, με στόχο την ανάδειξη των βασικών τομέων δράσης για τη διαχείριση του καρκίνου του μαστού στην Ελλάδα:

* Εθνικό Μητρώο Ασθενών με καρκίνο μαστού
* Εθνικό Πρόγραμμα Προσυμπτωματικού Ελέγχου για τον καρκίνο του μαστού
* Κέντρα Μαστού ολοκληρωμένης φροντίδα
* Γυναίκες Υψηλού Κινδύνου
* Σχέδιο φροντίδας κατά τη διάρκεια και μετά το τέλος των θεραπειών / Survivorship
* Μεταστατικός Καρκίνος Μαστού
* Επανένταξη στην Εργασία για ασθενείς με καρκίνο μαστού
* Ανταλλαγή καλών πρακτικών με συλλόγους ασθενών για τον καρκίνο του μαστού στην Ελλάδα και τον κόσμο.

Σε κάθε θεματική ενότητα θα υπάρχουν εισηγήσεις από εξειδικευμένους και καταξιωμένους στον χώρο τους ομιλητές από την Ελλάδα και το εξωτερικό, ενώ θα διατεθεί ικανός χρόνος για συζήτηση με τη συμμετοχή του ακροατηρίου.

## **Πρόγραμμα**

Μπορείτε να βρείτε το προκαταρκτικό πρόγραμμα του συνεδρίου εδώ: <https://almazois.gr/brca-conference2022/#program>

## **Σε ποιους απευθύνεται**

Το συνέδριο απευθύνεται **σε οποιονδήποτε έχει ενδιαφέρον για τον καρκίνο του μαστού:**

* Γυναίκες με εμπειρία καρκίνου του μαστού
* Φροντιστές ασθενών με καρκίνο του μαστού
* Υγειονομικό προσωπικό που ασχολείται με την ογκολογική ασθενή
* Επιστημονικούς φορείς εμπλεκόμενους με τον καρκίνο του μαστού και την χάραξη πολιτικών υγείας
* Οργανισμούς που εξυπηρετούν ασθενείς με καρκίνο μαστού ή ασχολούνται με την ασθένεια

## **Δηλώσεις Συμμετοχής**

* **Συμμετοχή με φυσική παρουσία:**

Για την παρακολούθηση με φυσική παρουσία στον συνεδριακό χώρο του **Golden Age Hotel (Μιχαλακοπούλου 57, Αθήνα)** **απαιτείται** **ηλεκτρονική προεγγραφή** μέσω της σελίδας του Συνεδρίου:

 <https://almazois.gr/brca-conference2022>

Μέγιστος Αριθμός: **50 άτομα**

Για την είσοδο στον χώρο είναι απαραίτητη η επίδειξη πιστοποιητικού εμβολιασμού.

* **Online παρακολούθηση:** Το Συνέδριο θα μεταδοθεί ζωντανά στο <https://www.facebook.com/almazois>

**Η συμμετοχή είναι δωρεάν.**

Δίνονται βεβαιώσεις συμμετοχής εφόσον ζητηθούν.

Το 1ο Συνέδριο Ασθενών **«Ο καρκίνος του μαστού στην Ελλάδα σήμερα»** διοργανώνεται από τον Πανελλήνιο Σύλλογο Γυναικών με Καρκίνο Μαστού «Άλμα Ζωής» **υπό την Αιγίδα** της Ελληνικής Εταιρείας Απεικόνισης Μαστού (ΕΕΑΜ), της Εταιρείας Ογκολόγων Παθολόγων Ελλάδας (ΕΟΠΕ), της Ελληνικής Χειρουργικής Εταιρείας Μαστού (ΕΧΕΜ) και της Ελληνικής Ομοσπονδίας Καρκίνου (ΕΛΛΟΚ).

**Με την ευγενική Υποστήριξη:**

Επίσημος Χορηγός: Roche Hellas ΑΕ και Roche Diagnostics Hellas AE

Υποστηρικτές: ΒΙΑΝΕΞ Α.Ε., Βιοϊατρική, ΦΑΡΜΑΣΕΡΒ ΛΙΛΛΥ ΑΕΒΕ, BARD ΕΛΛΑΣ Α.Ε., GENESIS Pharma Α.Ε., Pfizer Ελλάς ΑΕ

